**МЕСЯЦА СЕНТЯБРЯ В 21-Й ДЕНЬ**

**ПРЕПОДОБНОМУЧЕНИКА МАВРИКИЯ (ПОЛЕТАЕВА)**

**И МУЧЕНИКА ВАСИЛИЯ КОНДРАТЬЕВА**

Тропарь, глас 5:

На камени благочестия утвердився,/ пастырь ревностный явился еси,/ преподобномучениче Маврикие славне./ Молитвою и постом, яко мечем обоюдоострым, вооружився,/ вражеския наветы препобедил еси,/ о службе церковней даже во узах радея,/ тяжкия муки и самую смерть за Христа во смирении приял еси/ и на подвиг Василия сострадальца твоего укрепил еси./ Темже ныне молися/ благодать Святаго Духа нам стяжати// и Царствия Небеснаго достигнути.

Кондак, глас 1:

Благословение Кронштадтскаго пастыря Иоанна исполняя,/ путь служения Церкви и людем избрал еси,/ о воинех же земных попечение имея,/ сам воин Христов добропобедный явился еси/ и, ангельскаго жития взыскуя,/ под сень преподобнаго Сергия устремился еси,/ идеже служения во храме всех святых сподобился еси,/ преподобномучениче Маврикие./ Во дни же гонений на Церковь Русскую/ вкупе с мучеником Василием даже до смерти пострадал еси./ И ныне, со всеми святыми Троицу Живоначальную прославляя,/ моли спастися душам нашим.